Zirk skrik effens toe hy Leon se hand op sy hand voel. Leon kyk na hom, glimlag vir hom. Hy hou Zirk se hand in syne; hulle hou mek��r se hande vas. Zirk kyk af na die twee hande op sy skoot. Vir die eerste keer in vyf en twintig jaar lyk dit vir hom vreemd. Juis die uitsonderlikheid daarvan is vir hom bekorend: twee groot, sterk manshande, die vingers met soveel liefde in mekaar gestrengel.